CELEX: 32017R1533
Language: el
Date: 2017-09-08 00:00:00
Title: Κατ' εξουσιοδότηση κανονισμός (ΕΕ) 2017/1533 της Επιτροπής, της 8ης Σεπτεμβρίου 2017, για την τροποποίηση του κατ' εξουσιοδότηση κανονισμού (ΕΕ) 2017/1165 όσον αφορά τα προσωρινά έκτακτα μέτρα στήριξης για τους παραγωγούς ροδάκινων και νεκταρινιών στην Ελλάδα, την Ισπανία και την Ιταλία

9.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 233/1
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/1533 ΤΗΣ ΕΠΙΤΡΟΠΉΣ
   της 8ης Σεπτεμβρίου 2017
   για την τροποποίηση του κατ' εξουσιοδότηση κανονισμού (ΕΕ) 2017/1165 όσον αφορά τα προσωρινά έκτακτα μέτρα στήριξης για τους παραγωγούς ροδάκινων και νεκταρινιών στην Ελλάδα, την Ισπανία και την Ιταλία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 219 παράγραφος 1, σε συνδυασμό με το άρθρο 228,
   Εκτιμώντας τα ακόλουθα:
   
               (1)
            
            
               Από τις 3 έως τις 8 Αυγούστου 2017, ορισμένα κράτη μέλη και ενδιαφερόμενοι φορείς πληροφόρησαν την Επιτροπή σχετικά με σοβαρή διατάραξη της αγοράς στον τομέα των ροδάκινων και των νεκταρινιών, λόγω υψηλού επιπέδου παραγωγής και αποθεμάτων, ιδίως στην Ελλάδα, την Ισπανία και την Ιταλία. Τα αποθέματα ροδάκινων και νεκταρινιών στην Ισπανία ανέρχονται σε 87 000 τόνους, ενώ το 50 % των ροδάκινων δεν είχε ακόμη συγκομισθεί στις αρχές Αυγούστου. Τα αποθέματα ροδάκινων και νεκταρινιών στην Ιταλία ανέρχονται σε 130 000 τόνους, ενώ το 30 % των προϊόντων δεν είχε ακόμη συγκομισθεί στις αρχές Αυγούστου.
            
         
               (2)
            
            
               Από την επιβολή της ρωσικής απαγόρευσης των εισαγωγών οπωροκηπευτικών από την Ένωση, το 2014, οι παραγωγοί προσπάθησαν να βρουν εναλλακτικές εξαγωγικές αγορές. Ωστόσο, οι εξαγωγές προς τη Λευκορωσία, που επί του παρόντος είναι ο πρώτος εξαγωγικός προορισμός για ροδάκινα και νεκταρίνια κατά την περίοδο της συγκομιδής, μειώθηκαν κατά 25 % από το 2015. Οι εξαγωγές επηρεάστηκαν ακόμη περισσότερο από την 1η Ιουλίου 2017, μετά τη θέσπιση των μέτρων υγειονομικής και φυτοϋγειονομικής προστασίας από χώρες που είναι μέλη της Ευρασιατικής Οικονομικής Ένωσης, και ιδίως τη Λευκορωσία. Επιπλέον, οι εξαγωγές σε τρίτες χώρες είναι εν γένει δυσχερείς, λόγω του αναλώσιμου χαρακτήρα του προϊόντος.
            
         
               (3)
            
            
               Ο συνδυασμός των περιστάσεων αυτών έχει επιπτώσεις στις τιμές. Σύμφωνα με τα διαθέσιμα στοιχεία, η κατάσταση της αγοράς, και ιδίως οι τιμές, είναι αρκετά παρόμοια με εκείνη που υπήρχε το 2014, όταν η Ρωσία επέβαλε το εμπάργκο της.
            
         
               (4)
            
            
               Η Ισπανία και η Ιταλία επιβεβαίωσαν ότι οι οργανώσεις παραγωγών έχουν ήδη εφαρμόσει τα μέτρα πρόληψης και διαχείρισης κρίσεων, στο πλαίσιο των επιχειρησιακών προγραμμάτων τους, και χρησιμοποίησαν τα προσωρινά έκτακτα μέτρα στήριξης που προβλέπονται στον κατ' εξουσιοδότηση κανονισμό (ΕΕ) 2017/1165 της Επιτροπής (2). Ως εκ τούτου, δεν υπάρχει πλέον περιθώριο ελιγμών για να αποσύρουν περαιτέρω ποσότητες από την αγορά στο πλαίσιο των ισχυόντων καθεστώτων.
            
         
               (5)
            
            
               Οι τρέχουσες συνθήκες διαταράσσουν σημαντικά την αγορά στον τομέα των ροδάκινων και των νεκταρινιών, και η κατάσταση αυτή, ή τα αποτελέσματά της στην αγορά, είναι πιθανόν να συνεχιστεί ή να χειροτερεύσει, ενώ τα συνήθη μέτρα πρόληψης και διαχείρισης κρίσεων, που είναι διαθέσιμα δυνάμει του κανονισμού (ΕΕ) αριθ. 1308/2013, φαίνονται ανεπαρκή.
            
         
               (6)
            
            
               Αν και αυτή η διατάραξη της αγοράς συνδέεται μόνον εμμέσως με το ρωσικό εμπάργκο, είναι σκόπιμο, για πρακτικούς λόγους και για λόγους απλούστευσης, να χρησιμοποιηθεί το ισχύον σύστημα που προβλέπεται στον κατ' εξουσιοδότηση κανονισμό (ΕΕ) 2017/1165.
            
         
               (7)
            
            
               Προκειμένου ο αντίκτυπος να είναι επαρκής για τη σταθεροποίηση της αγοράς, οι ποσότητες που προβλέπονται στον κατ' εξουσιοδότηση κανονισμό (ΕΕ) 2017/1165 για τα ροδάκινα και τα νεκταρίνια θα πρέπει να τριπλασιαστούν για τους παραγωγούς στην Ελλάδα, την Ισπανία και την Ιταλία.
            
         
               (8)
            
            
               Συνεπώς, ο κατ' εξουσιοδότηση κανονισμός (ΕΕ) 2017/1165 θα πρέπει να τροποποιηθεί αναλόγως.
            
         
               (9)
            
            
               Για να έχει άμεσο αντίκτυπο στην αγορά και να συμβάλει στη σταθεροποίηση των τιμών κατά τη διάρκεια της κύριας περιόδου συγκομιδής, ο παρών κανονισμός θα πρέπει να εφαρμοστεί αναδρομικά από την ημερομηνία επίσημης και πραγματικής κοινοποίησης της κατάστασης στην Επιτροπή, ήτοι την 3η Αυγούστου 2017,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κατ' εξουσιοδότηση κανονισμού (ΕΕ) 2017/1165
   Το παράρτημα I του κατ' εξουσιοδότηση κανονισμού (ΕΕ) 2017/1165 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
   Άρθρο 2
   Έναρξη ισχύος και εφαρμογή
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 3 Αυγούστου 2017.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Σεπτεμβρίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  Κατ' εξουσιοδότηση κανονισμός (ΕΕ) 2017/1165 της Επιτροπής, της 20ής Απριλίου 2017, σχετικά με τη θέσπιση συμπληρωματικών προσωρινών έκτακτων μέτρων στήριξης για τους παραγωγούς ορισμένων φρούτων (ΕΕ L 170 της 1.7.2017, σ. 31).
   
      ΠΑΡΑΡΤΗΜΑ
      «
            ΠΑΡΑΡΤΗΜΑ I
            
               Μέγιστες ποσότητες προϊόντων που κατανέμονται ανά κράτος μέλος σύμφωνα με το άρθρο 2 παράγραφος 1
            
            
                        (σε τόνους)
                     
                  
                        Κράτος μέλος
                     
                     
                        Μήλα και αχλάδια
                     
                     
                        Δαμάσκηνα
                     
                     
                        Πορτοκάλια, κλημεντίνες, μανταρίνια και λεμόνια
                     
                     
                        Ροδάκινα και νεκταρίνια
                     
                  
                        Βέλγιο
                     
                     
                        21 845 
                     
                     
                         
                     
                     
                         
                     
                     
                         
                     
                  
                        Γερμανία
                     
                     
                        1 615 
                     
                     
                         
                     
                     
                         
                     
                     
                         
                     
                  
                        Ελλάδα
                     
                     
                        680
                     
                     
                        4 165 
                     
                     
                        2 040 
                     
                     
                        16 065 
                     
                  
                        Ισπανία
                     
                     
                        1 955 
                     
                     
                        1 275 
                     
                     
                        14 110 
                     
                     
                        29 325 
                     
                  
                        Γαλλία
                     
                     
                        3 060 
                     
                     
                         
                     
                     
                         
                     
                     
                         
                     
                  
                        Κροατία
                     
                     
                        510
                     
                     
                         
                     
                     
                        850
                     
                     
                         
                     
                  
                        Ιταλία
                     
                     
                        4 505 
                     
                     
                        3 910 
                     
                     
                        850
                     
                     
                        7 140 
                     
                  
                        Κύπρος
                     
                     
                         
                     
                     
                         
                     
                     
                        3 060 
                     
                     
                         
                     
                  
                        Κάτω Χώρες
                     
                     
                        5 865 
                     
                     
                         
                     
                     
                         
                     
                     
                         
                     
                  
                        Αυστρία
                     
                     
                        510
                     
                     
                         
                     
                     
                         
                     
                     
                         
                     
                  
                        Πολωνία
                     
                     
                        75 565 
                     
                     
                        425
                     
                     
                         
                     
                     
                        510
                     
                  
                        Πορτογαλία
                     
                     
                        935
                     
                     
                         
                     
                     
                         
                     
                     
                         
                     
                  »